nahid-hub/BLUGE-bengali-wikipedia-section-title-prediction huggingface dataset:
আধুনিক বায়ু বেলুন গুলো সাধারণত রিপস্টপ নাইলন বা ড্যাক্রন(একটি পলিএস্টার) দিয়ে তৈরী হয়। 

প্রস্তুতকরণের সময় উপাদানগুলোকে প্রথমে বিভিন্ন সারিতে ভাগ করে তারপর একসাথে জোড়া লাগানো হয় লোড টেপ এর সাহায্যে। এটা ঝুড়ির ভর বহন করে। প্রতিটি স্বতন্ত্র ভাগ থলের গলা থেকে চূড়া পর্যন্ত বিস্তৃত। এদেরকে গোর বা গোর বিভাগ বলা হয়। একটি থলেতে ৪ থেকে ২৪ কিংবা তার বেশি গোর থাকতে পারে।

থলের চূড়াতে বেশিরভাগ ক্ষেত্রে একটি মূকুটের মতন অংশ থাকে। এটি নরম ধাতু(সাধারণত এলুমিনিয়াম) দিয়ে তৈরী একটি চক্রাকৃতির অংশ যার ব্যাস মোটামুটি এক ফুটের মতন হয়। থলের মেঝের সাথে চূড়ার মুকুট উলম্ব লোড টেপ দিয়ে সংযুক্ত থাকে।

থলের গোড়াতে উলম্ব লোড টেপগুলো চক্রাকারে সেলাই করা থাকে যা তারের সাথে যুক্ত থাকে(প্রতি লোড টেপের জন্য একটি করে তার)। এই তারগুলো উড়ন্ত তার নামেও পরিচিত। এরা ঝুড়ির সাথে ক্যারাবাইনারস দিয়ে সংযুক্ত থাকে।

সঠিক অনুচ্ছেদ শিরোনাম কোনটি?
titleA. যুক্তরাজ্যে
titleB. খাম (এনভেলপ)
titleC. মন্টগলফিয়ার
titleD. যাত্রীদের সাথে
উত্তর: titleB
১৯৪৭ খ্রিষ্টাব্দে ভারত বিভাগের পর লিয়াকত আলি খানকে পাকিস্তানের প্রধানমন্ত্রীর দায়িত্ব দেওয়া হয়। তিনি পাকিস্তানের পররাষ্ট্রনীতি প্রণয়ন ও সংবিধান রচনার উদ্যোগ নেন। তিনি পাকিস্তানের সংবিধানের রূপরেখা প্রণয়ন করেন এবং সংসদে ১৯৪৯ খ্রিষ্টাব্দের ১২ মার্চ তা উপস্থাপন করেন। পাকিস্তানের সংবিধানের ইতিহাসে এটা “পাকিস্তানের ম্যাগনাকার্টা” হিসেবে পরিচিত। লিয়াকত এটাকে স্বাধীনতার পর তার দেশের সবথেকে গুরুত্বপূর্ণ ঘটনা হিসেবে উল্লেখ করেন। তার আমলে ভারত ও পাকিস্তান কাশ্মীর সমস্যা জাতিসংঘের মাধ্যমে সমাধানে একমত হয়। তখন এ সিদ্ধান্ত নেওয়া হয় যে, এ সমস্যার গণতান্ত্রিক সমাধানের উদ্দেশ্যে জাতিসংঘের তত্ত্বাবধানে কাশ্মিরে একটি গণভোট অনুষ্ঠিত হবে। জিন্নাহ মৃত্যুর পর পাকিস্তানে ধর্মীয় সংখ্যালঘুদের মাঝে সমস্যা দেখা দেয় এবং ভারত-পাকিস্তান দ্বিতীয় যুদ্ধের মুখোমুখি হয়। লিয়াকত আলি তখন ভারতের প্রধানমন্ত্রী জওহরলাল নেহেরুর সাথে লিয়াকত-নেহেরু চুক্তি করেন। এই চুক্তির উদ্দেশ্য ছিল ভারত পাকিস্তান সম্পর্কের উন্নয়ন করা। ১৯৫১ সালে তিনি যুক্তরাষ্ট্র সফরে যান। ১৯৪৯ সালে পাকিস্তানের কেন্দ্রীয় ব্যাংক প্রতিষ্ঠিত হয়। ঐ একই সময় করাচীতে একটি কাগজের টাকা ছাপার কারখানাও (টাকশাল) স্থাপিত হয়। ১৯৫১ খ্রিষ্টাব্দে পাকিস্তান সেনাবাহিনীর ব্রিটিশ সেনাপ্রধান ডগলাস গ্রেসী অবসরে গেলে লিয়াকত আলি খান জেনারেল আইয়ুব খানকে সেনাবাহিনীর কমান্ডার-ইন-চিফ হিসেবে নিয়োগ দেন। এই বছরই পাকিস্তানের প্রথম সামরিক অভ্যূত্থান সংঘঠিত হয়। এই ব্যর্থ অভ্যূত্থান রাওয়ালাপিন্ডি ষড়যন্ত্র নামে পরিচিত। এই ষড়যন্ত্রের সাথে জড়িত ছিলেন সামরিক বাহিনীর চিফ-অব-জেনারেল স্টাফ জেনারেল আকবর খান। তার সাথে আরো ১৪ জন্য সেনাকর্মকর্তা জড়িত ছিলেন। কোর্ট মার্শালে দোষী প্রমাণিত হবার পর এদের দীর্ঘ মেয়াদী কারাদণ্ড প্রদান করা হ।য়।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রধানমন্ত্রিত্ব
titleC. পাকিস্তান আন্দোলন
titleD. জন্ম ও শৈশব
উত্তর: titleB
১৮৪৮ সালে আমেদাবাদে শেঠ হট্‌ঠিসিংহ ১৫শ তীর্থঙ্কর ধর্মনাথের একটি মন্দির নির্মাণ করান। ব্রিটিশ যুগেও ভারতে জৈনদের সংখ্যা কমতে থাকে। জৈন গৃহস্থরা হিন্দুধর্মে ধর্মান্তরিত হতে থাকেন। যাঁরা ধর্মান্তরিত হননি, তাঁরাও হিন্দুধর্মের অনুষ্ঠান পালন করতে থাকেন এবং হিন্দু দেবদেবীদের পূজা জৈনধর্মে গৃহীত হয়। জৈন সন্ন্যাসী সম্প্রদায় এতে বিপদ সংকেত দেখেন এবং জৈনধর্ম পুনরুজ্জীবনের চেষ্টা করেন। শ্বেতাম্বর তপ গচ্ছের বিজয়ানন্দ সূরি (১৮৩৭-১৮৯৭) এবং বিজয় ধর্ম সূরি (১৮৬৮-১৯২২) ব্রিটিশ শাসনে জৈনধর্ম প্রচারে বিশেষ ভূমিকা গ্রহণ করেছিলেন।

সঠিক অনুচ্ছেদ শিরোনাম কোনটি?
titleA. রাজকীয় পৃষ্ঠপোষকতা
titleB. পার্শ্বনাথ
titleC. বৈষ্ণবধর্ম
titleD. ব্রিটিশ শাসন
উত্তর: titleD
মুত্র পরীক্ষার মাধ্যমে ভেতরে সংক্রমনের কোন লক্ষন আছে কিনা সেটা নির্ধারন করার চেষ্টা করা হয়। সাধারণত পিএসএ পরীক্ষার আগে এই পরীক্ষাটা করা হয়। কারণ মুত্রের সংক্রমনের কারেনও অনেকসময় পিএসএ লেভেল বেড়ে যেতে পারে। এর সঙ্গে রক্ত পরীক্ষাও জরুরি। কারণ কিডনি ঠিকমতো কাজ করছে কিনা সেটা তখন নিশ্চিত হওয়া যায়।

সঠিক অনুচ্ছেদ শিরোনাম কোনটি?
titleA. ডাক্তারি পরীক্ষা
titleB. প্রস্টেট ক্যান্সার
titleC. রক্ত এবং মুত্র পরীক্ষা
titleD. ডিআরই (ডিজিটাল রেক্টাম এক্সামিনেশন)
উত্তর: titleC
"শিক্ষার হার, শিক্ষা প্রতিষ্ঠান" গড় হার ৬২.৭%; পুরুষ ৫২.০%, মহিলা ৪৯.২%। কলেজ ৭, মাধ্যমিক বিদ্যালয় ৫১, টেক্সটাইল ভোকেশনাল ইনস্টিটিউট ১, কৃষি ডিপ্লোমা ইনস্টিটিউট ১, প্রাথমিক বিদ্যালয় ৯১, কমিউনিটি বিদ্যালয় ৪, কেজি স্কুল ২৫, মাদ্রাসা ১৮। উল্লেখযোগ্য শিক্ষা প্রতিষ্ঠান: ঈশ্বরদী সরকারি কলেজ (১৯৬৩), সাঁড়া মাড়োয়ারী স্কুল অ্যান্ড কলেজ (১৯১৭),

ঈশ্বরদী মহিলা কলেজ, বাঘইল স্কুল এন্ড কল, পাকশী রেলওয়ে কলেজ, বিএড কলেজ পাকশী, দাশুরিয়া কলেজ, সলিমপুর কলেজ, লক্ষিকুন্ডা কলেজ, ঈশ্বরদী বিএম কলেজ, নর্থ বেঙ্গল পেপার মিলস হাই স্কুল, ইক্ষু গবেষণা উচ্চ বিদ্যিলয়, 

পাকুড়িয়া উচ্চ বিদ্যালয় (১৯০৭), রূপপুর বালিকা বিদ্যালয় (১৯১৮), বাংলাদেশ রেলওয়ে সরকারি বালিকা উচ্চ বিদ্যালয় (১৯১৮), ঈশ্বরদী বালিকা উচ্চ বিদ্যালয় (১৯২৯)মোকারম,ম মেমোরিয়াল উচ্চ বিদ্যালয়, রেলওয়ে নাজিম উদ্দিন উচ্চ বিদ্যালয়, পাকশী চন্দ্রপ্রভা উচ্চ বিদ্যালয়, মাঝদিয়া ইসলামীয়া সিনিয়র মাদ্রাসা (১৯৬১)।


সঠিক অনুচ্ছেদ শিরোনাম কোনটি?
titleA. শিক্ষা
titleB. শিল্প ও কারখানা
titleC. অর্থনীতি
titleD. প্রশাসনিক এলাকা
উত্তর: titleA
কিছু ঝিনুক বিশেষ করে ইউরোপীয়ান ঝিনুক এবং অলিম্পিয়া ঝিনুকের দেহ স্ত্রী ও পুরুষ - উভয় লিঙ্গের অধিকারী। প্রজননতন্ত্রে ডিম্বানু এবং শুক্রাণু - উভয়ই বহমান। এ কারণে খুব সহজেই গর্ভধারণের জন্যে তারা নিজেদের শরীরে ডিম পাড়ে। একবার স্ত্রীজাতীয় ঝিনুক গর্ভধারণ করলে কয়েক মিলিয়ন ডিম পানিতে ছেড়ে দেয়। ছয় ঘণ্টার মধ্যেই লার্ভা আকৃতিতে রূপান্তরিত হয় এবং দুই থেকে তিন সপ্তাহের মধ্যে সাঁতার কাটতে সক্ষমতা অর্জন করে। এরপরই তারা নির্দিষ্ট জায়গায় অবস্থানপূর্বক এক বছরেই প্রাপ্তবয়স্কের অধিকারী হয়।

সঠিক অনুচ্ছেদ শিরোনাম কোনটি?
titleA. পুষ্টিমান
titleB. বংশানুক্রমিক ধারা
titleC. দৈহিক কাঠামো
titleD. সনাক্তকারী বৈশিষ্ট্য
উত্তর: titleB
৩৩টি প্রদেশ নিয়ে ইন্দোনেশিয়া গঠিত। এর মধ্যে পাঁচটির রয়েছে বিশেষ মর্যাদা। প্রত্যেকটি প্রদেশের রাজ্য গভর্নর এবং আলাদা আইনসভা রয়েছে। প্রদেশগুলোকে শাসন সুবিধার জন্য রিজেন্সি এবং সিটিতে ভাগ করা হয়েছে। নিচের দিকে আরো বেশ কিছু ক্ষুদ্র ক্ষুদ্র প্রশাসনিক ইউনিট করা হয়েছে। সবার নিচে রয়েছে গ্রাম। আচেহ, জাকার্তা, ইউগিয়াকারতা, পাপুয়া এবং পশ্চিম পাপুয়াকে অনেক বেশি মাত্রায় স্বায়ত্তশাসন দেয়া হয়েছে। এর মধ্যে আচেহ প্রদেশ নিজেদের আইন প্রণয়নের অধিকার দেয়া হয়েছে। তারা শরিয়া বিধান মোতাবেক শাসনকার্য পরিচালনা করে।

সঠিক অনুচ্ছেদ শিরোনাম কোনটি?
titleA. রাজনীতি
titleB. জনসংখ্যা
titleC. প্রশাসনিক অঞ্চলসমূহ
titleD. সামরিক শক্তি
উত্তর: titleC
হৈসল শাসনকালে সংস্কৃত সাহিত্য জনপ্রিয়তা বজায় রাখলেও, স্থানীয় কন্নড় পণ্ডিতদের প্রতি রাজকীয় পৃষ্ঠপোষকতা বৃদ্ধি পেয়েছিল। ১২শ শতাব্দীতে কিছু কিছু রচনা ‘চম্পু’র আকারে রচিত হয়। কিন্তু স্বতন্ত্র কন্নড় ছন্দগুলি অধিক পরিমাণে গৃহীত হতে শুরু করে। গীত রচনার ক্ষেত্রে ‘সাংগত্য’ ছন্দের ব্যবহার শুরু হয়। কাব্যে ‘ষট্‌পদী’ (ছয় পংক্তি), ‘ত্রিপদী’ (তিন পংক্তি’) ছন্দ ও ‘রাগালি’ (গীতিকবিতা) প্রচলন লাভ করে। জৈন গ্রন্থগুলিতে তীর্থঙ্করদের প্রশস্তি বজায় থাকে।

জন্ন, রুদ্রভট্ট, হরিহর ও তার ভ্রাতুষ্পুত্র রাঘবাঙ্ক হৈসল রাজসভা অলংকৃত করতেন। এঁদের রচনা কন্নড় সাহিত্যের শ্রেষ্ঠ কীর্তি হিসেবে পরিগণিত হয়। ১২০৯ খ্রিষ্টাব্দে জৈন পণ্ডিত জন্ন "যশোধরাচরিতে" রচনা করেন। এই কাহিনিতে দেখা যায়, এক রাজা স্থানীয় দেবী মারিয়াম্মার সম্মুখে দুটি বালককে বলি দিতে যান। কিন্তু বালক দুটিকে দেখে রাজার মনের করুণার উদ্রেক হয়। তিনি তাদের মুক্তি দেন এবং নরবলি প্রথা তুলে দেন। এই রচনার জন্য রাজা দ্বিতীয় বীর বল্লাল জন্নকে ‘কবিচক্রবর্তী’ (‘কবিগণের সম্রাট’) উপাধি দিয়েছিলেন।

রুদ্রভট্ট ছিলেন একজন স্মার্ত ব্রাহ্মণ। তিনি ছিলেন প্রথম বিখ্যাত ব্রাহ্মণ্যবাদী লেখক যিনি রাজা দ্বিতীয় বীর বল্লালের মন্ত্রী চন্দ্রমৌলীর পৃষ্ঠপোষকতা লাভ করেছিলেন। তিনি তার পূর্ববর্তী রচনা "বিষ্ণুপুরাণ" অবলম্বনে চম্পু শৈলীতে "জগন্নাথ বিজয়" রচনা করেন। এই গ্রন্থটিতে বাণাসুর বধ পর্যন্ত কৃষ্ণের জীবন ধৃত হয়েছে।

হরিহর (অপর নাম হরীশ্বর) ছিলেন একজন লিঙ্গায়েতি লেখক। তার পৃষ্ঠপোষক ছিলেন রাজা প্রথম নরসিংহ। হরিহর পুরনো জৈন ‘চম্পু’ শৈলীতে "গিরিজাকল্যাণ" রচনা করেন। এই গ্রন্থে দশটি অংশে শিব ও পার্বতীর বিবাহ বর্ণিত হয়েছে। তিনি সেই প্রাচীনতম বীরশৈব লেখকদের অন্যতম, যাঁরা ‘বচন’ সাহিত্যধারার অন্তর্গত ছিলেন না। হরিহর হৈলেবিডুর এক হিসাবরক্ষক (‘করণিক’) পরিবারে জন্মগ্রহণ করেছিলেন। তিনি দীর্ঘকাল হাম্পিতে বাস করে বিরুপাক্ষের (শিবের একটি রূপ) স্তুতি করে শতাধিক ‘রাগালি’ (অমিত্রাক্ষর ছন্দের কবিতা) রচনা করেন। রাঘবাঙ্ক তার "হরিশ্চন্দ্র কাব্য" নামক গ্রন্থের মাধ্যমে প্রথম কন্নড় সাহিত্যে ‘ষট্‌পদী’ ছন্দ প্রবর্তন করেন। এই গ্রন্থটি স্থানে স্থানে কন্নড় ব্যাকরণের নিয়ম লঙ্ঘন করলেও এটিকে একটি ধ্রুপদি গ্রন্থ মনে করা হয়।

সংস্কৃত ভাষায় দার্শনিক মধ্ব ব্রহ্মসূত্রের (হিন্দু ধর্মগ্রন্থ বেদের ন্যায়সঙ্গত ব্যাখ্যা) উপর "ঋগ্‌ভাষ্য" রচনা করেন। তিনি বেদের অন্যান্য সম্প্রদায়ের মতবাদকে খণ্ডন করে অন্যান্য গ্রন্থও রচনা করেছিলেন। তবে তিনি তার দর্শনের প্রমাণ হিসেবে বেদের পরিবর্তে পুরাণ সাহিত্যের উপর অধিক নির্ভরশীল ছিলেন। এই যুগের আরেকটি গ্রন্থ ছিল বিদ্যাতীর্থের "রুদ্রপ্রশ্নভাষ্য"।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ধর্ম
titleD. সাহিত্য
উত্তর: titleD
ফেলুদাকে নিয়ে পূর্বেও ওয়েব ধারাবাহিক নির্মিত হয়েছিল। বাংলাদেশের আলফা-আই এর কর্ণধার শাহরিয়ার শাকিল ২০১৫ সালে ফেলুদার ২০টি কাহিনির স্বত্ত্ব কিনে নিয়েছিলেন। আলফা-আইয়ের ওয়েব প্ল্যাটফর্ম বায়োস্কোপ এবং ভারতের ওয়েব প্ল্যাটফর্ম আড্ডাটাইমস মিলিতভাবে প্রথমবারের মত "শিয়াল দেবতা রহস্য" কাহিনির উপর ওয়েব ধারাবাহিক নির্মাণ করেন। আড্ডাটাইমস প্ল্যাটফর্মের কর্ণধার সুরিন্দার ফিল্মসের প্রযোজক রাজীব মেহরা এবং নিসপাল সিংহ রানে। এরপর "ঘুরঘুটিয়ার ঘটনা" এবং "গোলকধাম রহস্য" কাহিনির উপরও ধারাবাহিক নির্মিত হয়। এ ধারাবাহিকে ফেলুদার ভূমিকায় অভিনয় করেছিলেন পরমব্রত চট্টোপাধ্যায়, পরিচালনাও তিনিই করেছিলেন। তোপসের ভূমিকায় ছিলেন ঋদ্ধি সেন। এরপর আলফা-আইয়ের প্রযোজনায় স্বতন্ত্রভাবে ফেলুদা নির্মিত হয় বাংলাদেশে। নতুন এই ফেলুদার চরিত্রে অভিনয় করেন আহমেদ রুবেল, পরিচালনা করেন তৌকির আহমেদ। ফেলুদা ফেরতের সহপ্রযোজক হিসেবেও থাকছে আলফা আই।

পরবর্তীতে নিসপালের অফিসে প্রথম এক মিটিংয়ে সৃজিত জানেন আড্ডা টাইমস আবারও ফেলুদা বানাচ্ছে। তখন সৃজিত আগ্রহ প্রকাশ করেন। এরপর সন্দীপ রায়ের থেকে স্বত্ত্ব নিয়ে কাজ শুরু হয়। পূর্বের ধারাবাহিকের মূল চরিত্র ফেলুদা বা তোপসে কেউই এতে থাকছেন না। পরমব্রতও আড্ডাটাইমসের ব্যানারে আর ফেলুদা বানাচ্ছেন না। পরবর্তীতে ৫ নভেম্বর সৃজিত এবং রাজীব মেহরা তাদের সামাজিক যোগাযোগমাধ্যমে সন্দীপের সাথে একত্রে ছবিসহ ওয়েবসিরিজের ঘোষণা দেন। পরবর্তীতে ৩১ ডিসেম্বর ২০১৯ সালের শেষদিনে সিরিজের প্রথম দর্শন উন্মোচন করা হয়।

সঠিক অনুচ্ছেদ শিরোনাম কোনটি?
titleA. কাহিনী
titleB. চরিত্র নির্বাচন
titleC. নামকরণ
titleD. প্রযোজনা ও উন্নয়ন
উত্তর: titleD
বাকশাল গঠনের অব্যবহতি পরে ১৫ আগস্ট, ১৯৭৫ তারিখে বঙ্গবন্ধু সপরিবারে খুন হলে এ প্রক্রিয়া থেমে যায়। তার হত্যার পরে এর ভবিষ্যৎ বিচার প্রক্রিয়াকে বন্ধ করে দেওয়ার জন্য ইনডেমনিটি আইন জারি করা হয়। রাষ্ট্রের সকল গণমাধ্যমে বঙ্গবন্ধুকে দেখানো, বঙ্গবন্ধুর কথা বলা বন্ধ করে দেওয়া হয়। প্রায় ২০ বছর রেডিও টেলিভিশনে বঙ্গবন্ধুকে দেখানো হয়নি। সামরিক শাসকের দল সেখানেই থেমে থাকেনি, তারা বঙ্গবন্ধু ও তার পরিবারের নামে নানান মিথ্যে ও বিভ্রান্তিমূলক তথ্যে ভরা গল্প চারদিকে ছড়িয়ে দিল। সামরিক শাসকদের পালিত কিছু বুদ্ধিজীবী এই প্রচারের গুরুদায়িত্ব পালন করেছেন খুব নিষ্ঠার সাথে। আর সেসব মিথ্যা ও বিভ্রান্তি দেশের আনাচকানাচে ঘুরতে থাকে বছরের পর বছর। ১৯৭৫ সাল থেকে ১৯৯৬ সাল; সুদীর্ঘ ২০ বছর একটি প্রজন্ম বেড়ে উঠেছে এই সব মিথ্যা এবং বিভ্রান্তির গল্প শুনে। এভাবেই বঙ্গবন্ধুর সকল কীর্তিকে মুছে ফেলতে যত চেষ্টা করা দরকার তারা সব চেষ্টাই চালিয়েছে।
এই বিতর্কিত শাসনব্যবস্থা যেহেতু আলোর মুখ দেখেনি, তাই এর ফলাফল আজও অজ্ঞাত।

সঠিক অনুচ্ছেদ শিরোনাম কোনটি?
titleA. অঙ্গ-সংগঠন
titleB. ফলাফল
titleC. সদস্যপদ প্রাপ্তি
titleD. নির্বাচন
উত্তর: titleB
তার রচিত কাব্যগ্রন্থ :  ' ফুলশর' (১৮৯১),  'যজ্ঞ ও ভস্ম' (১৯৯৮) কবিতা,  যুগপূজা, পঞ্চকমালা, হেঁয়ালি, ভারতবর্ষের ইতিহাস (১৯১৫), 'প্রাচীন সভ্যতা' (১৯১৫) এলিমেন্টস অব সোস্যাল অ্যানথ্রোপলজি, অ্যাবরিজিয়নস অব হাইল্যান্ড অব সেন্ট্রাল ইণ্ডিয়া, হিস্ট্রি অব দ্য বেঙ্গলী ল্যাঙ্গুয়েজ প্রভৃতি । 'থেরীগাথা' ও গীতগোবিন্দ যথাক্রমে পালি ও সংস্কৃত থেকে বাংলায় অনুদিত গ্রন্থ।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্যকর্ম
titleC. কর্মজীবন
titleD. জন্ম ও শিক্ষা জীবন -
উত্তর: titleB
পাকিস্তান সেনাবাহিনীতে চাকরি করতেন মঈনুল হোসেন । সে সময়ে তিনি কর্মরত ছিলেন চতুর্থ ইস্টবেঙ্গল রেজিমেন্টে। মুক্তিযুদ্ধ শুরু হলে তিনি তার ইউনিটের সঙ্গে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে পুনর্গঠিত হওয়ার পর যুদ্ধ করেন ২ নম্বর সেক্টরের মন্দভাগ সাবসেক্টরে। কয়েকটি গেরিলা যুদ্ধে তিনি অসাধারণ নৈপুণ্য ও বীরত্ব প্রদর্শন করেন। সালদা নদী, বুড়িচং ও কসবায় আকস্মিক আক্রমণ ও অ্যামবুশ করে তিনি পাকিস্তান সেনাবাহিনীর বিপুল ক্ষতি করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. মুক্তিযুদ্ধে ভূমিকা
titleC. সমাধি
titleD. কর্মজীবন
উত্তর: titleD
বাংলাদেশের সাংবাদিক মহলে "মুসা ভাই" বলে খ্যাত সর্বজনশ্রদ্ধেয় এবিএম মূসা ১৯৫০ সালে, মাত্র ১৯ বৎসর বয়সে, দৈনিক ইনসাফের মাধ্যমে সাংবাদিকতার জগতে প্রবেশ করেন। একই বছরে তিনি ইংরেজি দৈনিক পাকিস্তান অবজারভারে যোগ দেন। ১৯৭১ সাল পর্যন্ত তিনি পাকিস্তান অবজারভারে রিপোর্টার, স্পোর্টস রিপোর্টার, বার্তা সম্পাদক হিসেবে দায়িত্ব পালন করেন। ১৯৫২ সালে ভাষা আন্দোলনের সময় সরকার পাকিস্তান অবজারভার বন্ধ করে দিলে তিনি সংবাদে যোগ দেন। বাংলাদেশ স্বাধীন হওয়ার পর তিনি মর্নিং নিউজ পত্রিকায় যোগ দিয়েছিলেন। ২০০৫ খ্রিষ্টাব্দে তিনি প্রায় এক বৎসর জন্য দৈনিক যুগান্তর পত্রিকায় সম্পাদকের দায়িত্ব পালন করেন। তিনি জাতীয় প্রেসক্লাবের প্রতিষ্ঠাতা সদস্য ছিলেন। তিনি এই ক্লাবের আজীবন সদস্যও ছিলেন। তিনি চারবার জাতীয় প্রেসক্লাবের সভাপতি ও তিনবার সাধারণ সম্পাদক নির্বাচিত হয়েছিলেন।

সাংবাদিকতার জগতে এবিএম মূসা'র পদার্পণ প্রসঙ্গে দৈনিক আমাদের সময় পত্রিকার সম্পাদক আবু হাসান শাহরিয়ার লিখেছেন, "প্রাতিষ্ঠানিক সাংবাদিকতা শুরুর আগেই গান্ধিদর্শনের মধ্য দিয়ে তার সংবাদে হাতেখড়ি। সাম্প্রদায়িক দাঙ্গা ঠেকাতে গান্ধি যখন নোয়াখালী আসেন, দশ মাইল পথ হেঁটে তাকে এক নজর দেখতে গিয়েছিলেন এবিএম মূসা। তখন তিনি স্কুলের ছাত্র। গান্ধিকে দেখার পর আবারও দশ মাইল পথ হেঁটে বাড়িফেরা। ফিরে এসে কৌতূহলী পাড়াপ্রতিবেশীদের কাছে গান্ধির খবর-পরিবেশন।

স্বাধীন বাংলাদেশের সাংবাদিকতার জগতে মূসা ছিলেন গুরুজনের মতো। বলা হয়েছে,"তার নিউজ সেন্স ছিল সব নিউজ এডিটরের মধ্যে সেরা। পেইজ মেকআপ করার সময়ে তিনি ত্বরিতে বলে দিতেন কোন নিউজটা লিড হবে। কোনটা সেকেন্ড, কোনটা থার্ড লিড; কোন ফটো ব্যবহার করতে হবে। ইত্যাদি।

সঠিক অনুচ্ছেদ শিরোনাম কোনটি?
titleA. রাজনীতি
titleB. সাংবাদিক জীবন
titleC. মৃত্যু
titleD. প্রকাশনা
উত্তর: titleB
১৯০৩ সালের জুন ও আগস্টে তিন খেলায় অংশগ্রহণ থেকে বিরত থাকেন। কিন্তু ১৯০৩-০৪ মৌসুমে শীতকালীন অ্যাশেজ সফরে ইংল্যান্ড দলকে অধিনায়কের জন্য ছুটোছুটি করতে হয়। অপ্রত্যাশিতভাবে ফস্টার ইংল্যান্ড দলের বাইরে অবস্থান করেও অস্ট্রেলিয়া সফর আয়োজনে সক্ষমতা দেখান। যদিও আশঙ্কা করা হয়েছিল যে, তিনি হয়তো অনুশীলনের অভাবে দলের বাইরে থাকবেন। ১১ ডিসেম্বর, ১৯০৩ তারিখে তার টেস্ট অভিষেক ঘটে। সিডনিতে অনুষ্ঠিত সিরিজের প্রথম টেস্টে অস্ট্রেলিয়ার বিপক্ষে ফস্টার ২৮৭ রান তুলেন। এরফলে তিনি টেস্ট ক্রিকেটের সর্বোচ্চ রান সংগ্রহ করতে কৃতিত্ব অর্জন করেন। পরবর্তীতে ১৯৩০ সালে অ্যান্ডি স্যান্ডহাম তার সংগৃহীত এ রানকে অতিবাহিত করেন। অদ্যাবধি কোন একজন অভিষেক খেলোয়াড়ের সর্বোচ্চ রান এটি ও অস্ট্রেলিয়ার বিপক্ষে দেশে বা বিদেশে যে-কোন দেশের পক্ষে তৃতীয় সর্বোচ্চ সংগ্রহ। পরবর্তীতে ১৯৩৮ সালে লেন হাটনের ৩৬৪ ও ২০১৫ সালে রস টেলরের ২৯০ রান তার এ সংগ্রহকে অতিক্রমণ করতে সক্ষম হয়েছিল। সেঞ্চুরি ছাড়াও ফস্টার এসসিজিতে অনুষ্ঠিত টেস্ট খেলায় ব্যক্তিগত সর্বোচ্চ রান তুলেন। জানুয়ারি, ২০১২ সালে সফরকারী ভারতের বিপক্ষে অস্ট্রেলিয়ার মাইকেল ক্লার্ক অপরাজিত ৩২৯* রান তুলেছিলেন। ফস্টার এরপর অবশ্য আর এ ধরনের কৃতিত্ব অর্জনে সক্ষম হননি। মেলবোর্নের চূড়ান্ত টেস্টের অনুপযুক্ত উইকেটে উভয় ইনিংসে তিনি সর্বোচ্চ রান করেন। দলীয় ৬১ রানের মধ্যে ১৮ ও ব্যাটিং উদ্বোধনে নেমে ৩০ রান তুলেন যাতে দলের সংগ্রহ ছিল ১০১।

সঠিক অনুচ্ছেদ শিরোনাম কোনটি?
titleA. দেহাবসান
titleB. খেলোয়াড়ী জীবন
titleC. অবসর
titleD. প্রারম্ভিক জীবন
উত্তর: titleB
আজকালকার দিনে অরণ্য বাস্তুতন্ত্রগুলোর ব্যবস্থাপনা এবং বৃক্ষ প্রজাতি ও প্রকরণের জিনগত মানোন্নয়নের জন্য বেশ শক্তিশালি গবেষণা ক্ষেত্র বিদ্যমান। বনবিদ্যার আওতায় রয়েছে আবাদ, সংরক্ষণ, পাতলাকরণ, নিয়ন্ত্রিত দহন, বৃক্ষপতন, আহরণ এবং তক্তার প্রক্রিয়াকরণের উত্তম পদ্ধতি প্রণয়ন। আধুনিক বনবিদ্যার অন্যতম প্রয়োগ হচ্ছে পুনর্বনায়ন, যেখানে একটি এলাকায় বৃক্ষের আবাদ ও পরিচর্যা করা হয়।

অনেক অঞ্চলের বাস্তুতান্ত্রিক, অর্থনৈতিক, এবং সামাজিক ক্ষেত্রে বনজশিল্পের রয়েছে মূখ্য অবদান। ১৯৯০ সাল থেকে বিভিন্ন দেশে তৃতীয়-পক্ষ যাচাইকরণ প্রথা বহুলভাবে ব্যবহৃত হয়ে আসছে। অরণ্যের সুস্থতার নিমিত্তে ন্যস্তভার এবং টেকসই বনবিদ্যার বিষয়ে স্বাধীনভাবে যাচাই করাই এসকল তৃতীয় পক্ষের কাজ। এ ধরনের যাচাইকরণ পদ্ধতি বস্তুত কতিপয় বনবিদ্যার অনুশীলন, বিশেষত, উন্নত বিশ্বে সম্পদ ব্যবস্থাপনার উদ্বেগের সাথে সাথে স্বল্পোন্নত অঞ্চলে নির্বনায়নের কঠোর সমালোচনার প্রতি সাড়া প্রদান করে প্রণয়ন করা হয়েছিল। তবে প্রাথমিকভাবে বাজারের হাতিয়ার হিসেবে কাজ করা এবং দাবিকৃত স্বাধীনতার অপ্রতুলতার জন্য কয়েকটি যাচাইকরণ পদ্ধতির সমালোচনা করা হয়।

ভূসংস্থানিকভাবে কঠোর জঙ্গলাকীর্ণ ভূখন্ডে বিপজ্জনক ভূমিক্ষয় বা এমনকি ভূমিধ্বস প্রতিরোধ অথবা হ্রাসের জন্য সঠিক বনবিদ্যা অত্যন্ত গুরুত্বপূর্ন। যেসব এলাকায় ভূমিধ্বসের সম্ভাবনা অত্যন্ত বেশি, সেসব জায়গার বন মাটিকে আটকে ধরে স্থির রাখে এবং জানমালের ক্ষয়ক্ষতি থেকে রক্ষা করে।

বনের অব্যবস্থাপনা এবং তক্তা ছাড়াও এর অন্যান্য পরিষেবার দিকগুলো, যেমন আদিবাসি অধিকার, মনোরঞ্জন, জলবিভাজিকা ব্যবস্থাপনা, এবং জঙ্গল, পানিপথ ও বন্যপ্রাণীর আবাসস্থল, সম্বন্ধে ব্যাপক উপলব্ধির ফলে জনসাধারণের মাঝে বন ব্যবস্থাপনার বিষয়টি নিয়ে মতবিরোধ দেখা দিয়েছে। কাষ্ঠল দ্রব্যাদির চাহিদা বাড়ার সাথে সাথে দাবানল, লগিং, মোটরচালিত মনোরঞ্জন এবং অন্যান্য বিষয়গুলোর ভূমিকার প্রতি সুস্পষ্ট মতানৈক্য তর্কের অবকাশ সৃষ্টি করে।

সঠিক অনুচ্ছেদ শিরোনাম কোনটি?
titleA. শিক্ষা
titleB. আধুনিক বনবিদ্যা চর্চা
titleC. বনজ পরিকল্পনা
titleD. বিজ্ঞান হিসেবে
উত্তর: titleB
১৯৩৫ সনে তিনি চেরেকাপাড় প্রাথমিক বিদ্যালয় থেকে প্রাথমিক শিক্ষা আরম্ভ করেন। ১৯৪৩ সনে শিবসাগর সরকারী মজলীয়া বিদ্যালয় থেকে উচ্চ গণিত ও উচ্চ অসমীয়া বিষয়ে প্রথম বিভাগে উত্তীর্ণ হন। তারপর তিনি শিবসাগর উচ্চ মাধ্যমিক বিদ্যালয়ে নামভর্তি করেন ও ১৯৫০ সনে সংস্কৃত বিষয়ে লেটারসহ প্রবেশিকা পরীক্ষায় প্রথম বিভাগে উত্তীর্ণ হন। ১৯৫৩ সনে গুয়াহাটি বিশ্ববিদ্যালয় থেকে আই.এ, ১৯৫৮ সনে প্রাইভেট শিক্ষার্থী হিসেবে স্নাতক ও ১৯৬২ সনে অসমীয়া সাহিত্য বিষয়ে স্নাতকোত্তর সন্মান লাভ করেন। ১৯৮২ সনে অসমীয়া ইতিহাস বিষয়ে সমালোচনাত্মক অধ্যয়ন বিষয়ের গবেষণার জন্য ডিব্রুগড় বিদ্যালয় থেকে ডক্তরেট সন্মান লাভ করেন। 
সঠিক অনুচ্ছেদ শিরোনাম কোনটি?
titleA. জন্ম
titleB. সাহিত্য কর্ম
titleC. কর্মজীবন
titleD. শিক্ষা
উত্তর: titleD
এলো পলিফাইলা একটি কাণ্ডহীন এলো এবং এর পাতাগুলো বেশ পার্থক্যসূচক সর্পিলাকার ধারণ করে বাড়ে। আলাদা আলাদা পাতার একটি ক্রমপরিবর্তিত দশা থাকে যেটা একে সর্পিলাকারে পেঁচানো একটি বিন্যাস দেয়। এ গাছগুলো শোষক বলে মনে হয় না বা শাখা-প্রশাখাও ছাড়ে না। কিন্তু বীজের অঙ্কুর ঘটার পর তারা ছোট, ঘন ঝাড় তৈরী করে। মোটা, প্রশস্ত, দাঁতালো, ধূসর-সবুজাভ পাতায় থাকে ধারালো, গাঢ় পাতারডগা। এলো ফুল ফোটা শুরু হয় গ্রীষ্মের শুরুতে, লাল থেকে গোলাপী রঙের পরিপুষ্ট ফুল ফোটে শাখাময় পুষ্পবিন্যাসে।

সঠিক অনুচ্ছেদ শিরোনাম কোনটি?
titleA. বর্ণনা
titleB. সংরক্ষণ
titleC. নামকরণ ও শ্রেণীবিন্যাস
titleD. আবাস
উত্তর: titleA
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে "ম্যাঅকছি ছড়া" নামে । অর্থাৎ মারমা ভাষায় "ম্যাঅক" অর্থ "বানর" আর "ছি" অর্থ "বাঁধ"। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে "বান্দরবান" হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম "রদ ক্যওচি ম্রো"।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. নামকরণ
titleC. যোগাযোগ ব্যবস্থা
titleD. প্রশাসনিক এলাকা
উত্তর: titleB
১৮৮০-এর দশকের শুরুতে কয়েকজন বোলারের অবৈধ বোলিং ভঙ্গীমার মাধ্যমে বল ছোঁড়ার ঘটনার জন্য সর্বত্র আলোচিত হচ্ছিল। তন্মধ্যে, ল্যাঙ্কাশায়ারের জ্যাক ক্রসল্যান্ড ও জর্জ ন্যাশ অন্যতম ছিলেন। ১৮৮৫ সালে কেন্টের প্রতিপক্ষ ল্যাঙ্কাশায়ারের বিপক্ষে খেলায় অংশগ্রহণকালীন ক্রসল্যান্ড ও ন্যাশের বোলিংয়ের মুখোমুখি হন তিনি। এরপর তিনি সিদ্ধান্ত নেন যে, প্রয়োজনীয় ব্যবস্থা গ্রহণ করবেন। তিনি কেন্ট কমিটিকে খেলা বাতিল করে নতুন তারিখের কথা বলেন। ঐ মৌসুম শেষে দেখা যায় যে, নটিংহ্যামশায়ারে বসবাসের কারণে ল্যাঙ্কাশায়ারের পক্ষে আবাসিক শর্তাবলী ভঙ্গ করায় ক্রসল্যান্ড দল থেকে বাদ পড়েন। ন্যাশকেও দলের বাইরে রাখা হয়। পরের মৌসুমে উভয় কাউন্টি দল পুণরায় একে-অপরের মুখোমুখি হয়। হ্যারিস প্রসঙ্গে উইজডেনের স্মরণিকায় লেখা হয়, ‘কোন সন্দেহই নেই যে, লর্ড হ্যারিস এ পদক্ষেপ গ্রহণ করেছিলেন। যদিও বল ছোঁড়া পুরোপুরি দূরীকরণ সম্ভব হয়নি, তবে খেলায় ব্যাপক প্রতিক্রিয়ার সৃষ্টি করেছিল।’

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনৈতিক অঙ্গন
titleC. খেলোয়াড়ী জীবন
titleD. বিতর্ক
উত্তর: titleD
১৯২৩ সালে কুমিল্লা ঈশ্বর পাঠাশালা হতে প্রবেশিকা পরীক্ষায় উত্তীর্ণ হবার পরে সুরেন দাশ ইন্সুরেন্স কোম্পানিতে চাকুরীর উদ্দেশ্যে কোলকাতা গমন করেন। সঙ্গীত শিক্ষার উদ্দেশ্যে প্রথমে পন্ডিত হরিহর রায়ের সান্নিধ্য লাভ করেন ও পরবর্তীতে ওস্তাদ আলাউদ্দিন খাঁ সাহেবের সান্নিধ্য লাভ করেন। বেশ কিছুদিন তালিম গ্রহণের পর তিনি ওস্তাদজীর পরামর্শে পন্ডিত গিরিজা শঙ্কর চক্রবর্ত্তী মহাশ​য় ও শ্রী যামীনি গাঙ্গুলী মহাশ​য়ের নিকট তালিম গ্রহণ শুরু করেন। মূলত, এখান থেকেই সুরেন দাশের সঙ্গীত জীবনে অমূল পরিবর্তন আসে। গিরিজা শঙ্কর ঘরাণার সদস্য হ​য়ে তিনি সঙ্গীতের পাশাপাশি তবলা, সেতার, এস্রাজ, বাঁশি, বেহালা প্রভৃতি বাদ্যযন্ত্র বাদনের তালিম ও গ্রহণ করেন। সেই সম​য়ে তিনি কোলকাতা বেতারেও উচ্চাঙ্গ সঙ্গীতের শিল্পী হিসেবে তালিকাভুক্ত হন।

অর্ধযুগের বেশি সম​য় তালিম গ্রহণ করে ১৯৩৬-৩৭ সালে সুরেন দাশ কুমিল্লায় ফিরে আসেন। তবে সঙ্গীত শিক্ষায় তিনি বিরতি দেননি। স্বদেশে ফিরে এসে তিনি ম​য়মনসিংহের গৌরিপুরের মহারাজা শ্রী ব্রজেন্দ্র কিশোর রায়চৌধুরীর নিকট ৪ বছর শাস্ত্রীয় সঙ্গীতের তালিম গ্রহণ করেন। মহারাজা শ্রী ব্রজেন্দ্র কিশোর রায়চৌধুরী ও তৎপুত্র শ্রী বীরেন্দ্র কীশোর রায়চৌধুরীর নিকট হতে বহু অপ্রচলিত রাগরাগিণী সংগ্রহ করেন। মহারাজা শ্রী ব্রজেন্দ্র কিশোর রায়চৌধুরীই ১৯৫২ সালে সুরেন দাশকে গায়নাচার্য ও সঙ্গীতরত্ন উপাধিদ্ব​য়ে ভূষিত করেন।

সঠিক অনুচ্ছেদ শিরোনাম কোনটি?
titleA. শিল্পী জীবন ও গবেষণা
titleB. সঙ্গীত প্রতিষ্ঠাণ
titleC. সঙ্গীত শিক্ষা জীবন
titleD. সাহিত্যকর্ম
উত্তর: titleC
সদস্যদের প্রথম আবাসিক হোস্টেল, পিপলস হাউস, ১৯৫০ সালে নির্মিত হয়েছিল। এটি পাঞ্জাব বেসামরিক সচিবালয়ের নিকটে অবস্থিত এবং এতে ৪০ টি ইউনিট রয়েছে। ২ গল্পের ব্লকগুলি একটি সাধারণ উদ্যানের ৩ টি পক্ষ তৈরি করে, প্রতিটি গল্পে ৬ টি ইউনিট। চতুর্থ ব্লকে বাকি চারটি ইউনিট রয়েছে।

প্রতিটি আবাসিক ইউনিটে একটি বিছানা-বসার একটি বিশাল ঘর, একটি ড্রেসিংরুম এবং একটি বাথরুম রয়েছে। কিছু ইউনিট একটি রান্নাঘর এবং বারান্দা আছে। প্যাসেজ হিসাবে পরিবেশন করা সমস্ত কক্ষের সামনে একটি করিডোর রয়েছে।

সঠিক অনুচ্ছেদ শিরোনাম কোনটি?
titleA. এক বছরের সময় সেশন এবং দিন সংখ্যা
titleB. অটোমেশন ও গ্রন্থাগার বিভাগ
titleC. সদস্য সমর্থন প্রোগ্রাম
titleD. পিপালের বাড়ি
উত্তর: titleD
ইমাম বুখারী নায়সাবুরে আসলে ইমাম মুসলিম তাঁকে উস্তাদ হিসেবে বরণ করে নেন । তাঁর হাদিস বিষয়ক বিশাল জ্ঞানভান্ডার হতে মুসলিম যথেষ্ট মাত্রায় গ্রহণ করেন । এই শহরে এক সময় ইমাম বুখারীর বিরুদ্ধে প্রবল প্রচারণা শুরু হয় । ইমাম মুসলিম তখন বুখারির পক্ষ অবলম্বন করেন । এ প্রসঙ্গে একটি বিশেষ ঘটনার কথা বিভিন্ন গ্রন্থে বর্ণিত হয়েছে । ‘‘একদিন মুসলিম তাঁর হাদিসের উস্তাদ মুহাম্মাদ ইবনে ইয়াহইয়ার দারসে অন্যান্য শিক্ষার্থীদের সাথে উপস্থিত আছেন । সহসা উস্তাদ ঘোষণা করেন, ‘বিশেষ একটি মাসয়ালায় যে ব্যক্তি বুখারির মতের সাথে একমত তাঁর উচিত আমার মজলিস ত্যাগ করা’ । ইমাম মুসলিম সাথে সাথে মজলিস ত্যাগ করে ঘরে চলে আসেন এবং এই উস্তাদের নিকট হতে শ্রুত ও গৃহীত হাদিসসমূহের পাণ্ডুলিপি ফেরত পাঠিয়ে দেন । তিনি এই উস্তাদের সূত্রে হাদিস বর্ণনা সম্পূর্ণরূপে ত্যাগ করেন’’। 

সঠিক অনুচ্ছেদ শিরোনাম কোনটি?
titleA. মৃত্যু
titleB. ইমাম মুসলিম রচিত গ্রন্থসমূহ
titleC. উস্তাদ ইমাম বুখারী
titleD. শাগরিদগণ
উত্তর: titleC
এই শিণ্প প্রতিষ্ঠানটি পিপলস্ জুট মিলস নামে ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালের ৩১ জুলাই তত্কালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয় এবং বেসরকারি ব্যবস্থাপনায় ছেড়ে দিলেও অল্পকিছুদিন পর তা পুনরায় সরকারের কাছে হস্তান্তর করা হয়; পরবর্তীতে, ২০১০ সালের জুলাইয়ে পুনরায় সরকারি অর্থায়নে এটিকে নতুন নামে চালু করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবকাঠামো
titleC. অবস্থান
titleD. উৎপাদন ক্ষমতা
উত্তর: titleA
কিছু কিছু ক্ষেত্রে সক্রিয়ন শক্তির পরিমাপ ঋনাত্মক হয়। এসব ক্ষেত্রে পরিবেশ থেকে কোন শক্তি সরবরাহের প্রয়োজন হয় না। দুই বা ততোধিক পদার্থের বিক্রিয়ক অণুগুলিকে একটি বদ্ধ পাত্রের মধ্যে নিয়ে এলে তৎক্ষণাৎ বিক্রিয়া শুরু হয়ে যায়। এই সব বিক্রিয়ায় কোন শক্তির বাধা থাকে না এবং বিক্রিয়ক অণুসকল স্বতস্ফূর্ত ভাবে বিক্রিয়া করে। এই সব বিক্রিয়ার ক্ষেত্রে তাপমাত্রা বাড়ালে বিক্রিয়ার গতি কমতে থাকে।

সঠিক অনুচ্ছেদ শিরোনাম কোনটি?
titleA. অবস্থান্তর অবস্থা
titleB. অনুঘটন ও সক্রিয়ন শক্তি
titleC. ঋনাত্মক সক্রিয়ন শক্তি
titleD. আরহেনিয়াস সমীকরণ এবং সক্রিয়ন শক্তির পরিমাপ
উত্তর: titleC
১৯১৯ সালে ফয়সাল প্যারিস শান্তি আলোচনায় আরব প্রতিনিধিদের নেতৃত্ব দেন। গেরট্রুড বেলের সমর্থনে প্রাক্তন উসমানীয় সাম্রাজ্যের অধীন এলাকা নিয়ে স্বাধীন আরব আমিরাত প্রতিষ্ঠার জন্য তিনি জোরালো দাবি জানান। লরেন্স লিখিত সেভেন পিলার্স অব উইজডোম বইয়ে আরব বিদ্রোহে ফয়সালের ভূমিকা বর্ণিত আছে। তবে এই বইয়ের সঠিকতা নিয়ে ইতিহাসবিদরা সমালোচনা করেন।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. শান্তি আলোচনায় অংশগ্রহণ
titleC. প্রথম বিশ্বযুদ্ধ ও আরব বিদ্রোহ
titleD. বিয়ে ও সন্তান
উত্তর: titleB